Стар Бешенов
Стар Бешенов (, на банатски български: Stár Bišnov, Стар Бишнов, ; ) е село в окръг Тимиш, Румъния. Населението на селото е съставено предимно от банатски българи.

История 
В землището на Бешенов са намерени останки от времето на неолита. Първите писмени свидетелства за селото са от 1213 година. Самото име Бешенов произлиза от унгарското наименование на печенегите, които вероятно са населявали района след XI век. По време на Османското владичество над Банат районът на Бешенов е бил рядко заселен.

През пролетта на 1738 година павликянските българи, бягащи от гоненията на османците, получават правото от австрийските власти да се заселят в местността Бешенов, днес село Стар Бешенов. Въпреки че по-късно общинското землище достига 15 390 ланца (около 89 000) декара, високият демографски ръст периодично води до разселвания на жителите на Бешенов. Преселници от Бешенов заселват селата Модош (1779, днес Яша Томич), Канак (1820, днес Конак), Барацхаза (1820, днес Стари лец), Елизенхайм/Ержебетлак (1825, днес Бело блато), Брещя (1842), Дента (1842), Болгартелеп (1846, днес Колония булгара), Гюргево (днес Скореновац), Иваново и Рогендорф (1842, днес Банатски двор).

През август 2013 година Стар Бешенов празнува 275 години от основаването си. На 15 август е открит новият стадион на „ФК Победа“ „Христо Стоичков Арена“, лично от българската футболна звезда Христо Стоичков, който става почетен гражданин на Стар Бешенов.

Население 
Според преброяването от 2011 година, населението е спаднало на 4203 души.

Политика 
Общинският съвет на община Стар Бешенов се състои от 15 души, 6 от Съюз на българите в Банат.

Заместник-кмет е Антон Петков. Местният съвет се състои от 15 членове, разпределени, както следва

Бележки 

Села в окръг Тимиш
Български селища в Румъния
Банатски българи